विद्यालयलाई एक रोपनी जग्गा दान
ताप्लेजुङको सिदिङ्वा गाउँपालिकाका एक समाजसेवीले विद्यालयलाई एक रोपनी जग्गा निःशुल्क प्रदान गर्नभएको छ । सिदिङ्वा गाउँपालिका–४ साब्लाखुकी सुकमाया पन्दाक लिम्बूले स्थानीय इन्द्रावती आधारभूत विद्यालयलाई एक रोपनी जग्गा निःशुल्क उपलब्ध गराउनुभएको हो ।
ताप्लेजुङ, असार ११ गते । ताप्लेजुङको सिदिङ्वा गाउँपालिकाका एक समाजसेवीले विद्यालयलाई एक रोपनी जग्गा निःशुल्क प्रदान गर्नभएको छ । सिदिङ्वा गाउँपालिका–४ साब्लाखुकी सुकमाया पन्दाक लिम्बूले स्थानीय इन्द्रावती आधारभूत विद्यालयलाई एक रोपनी जग्गा निःशुल्क उपलब्ध गराउनुभएको हो । पन्दाकले आफ्नो नाममा रहेको जग्गा इन्द्रावती आधारभूत विद्यालयलाई निःशुल्क उपलब्ध गराउनुभएको हो । करिव चार लाख रुपियाँ मूल्य बराबरको उक्त जग्गा पन्दाकले मालपोत कार्यालय ताप्लेजुङमार्फत विद्यालयको नाममा शुक्रबार रजिष्ट्रेसन पास गरी दिनुभएको छ ।जग्गा रजिष्ट्रेसन पास गरी जग्गादाता पन्दाक र मालपोत कार्यालयका प्रमुख निर्मल शेर्पाले जग्गाधनी पुर्जा विद्यालयकी प्रधानाध्यापक अनिता इवारमलाई संयुक्त रुपमा हस्तान्तरण गर्नु भएको छ । पन्दाकले आफ्ना स्वर्गीय श्रीमान डिल्लीकुमार पन्दाकको स्मृतिमा विद्यालयलाई निःशुल्क जग्गा उपलब्ध गराएको बताउनुभयो । यसअधि पनि सोही उहाँले सोही विद्यालयलाई तीन रोपनी जग्गा निःशुल्क उपलब्ध गराउनुभएको थियो ।जग्गादता पन्दाक परिवारले उपलब्ध गराएको उक्त जग्गामा भवन लगायतका संरचना निर्माण गर्ने विद्यालय व्यवस्थापन समितिका अध्यक्ष रणबहादुर बिष्टले जानकारी दिनुभयो । यता विद्यालयलाई आवश्यक पर्ने जग्गा पुनः निःशुल्क उपलब्ध गराएकोमा जग्गादाताप्रति विद्यालयले आभारसमेत व्यक्त गरेको छ ।